Blaze7451/Wiki-th-20250601 huggingface dataset:
ไม้โท

ไม้โท (◌้) เป็นวรรณยุกต์ตัวหนึ่งของไทย ใช้เติมเหนือพยัญชนะต้นของคำ และเหนือสระบนขึ้นไปอีกถ้ามี เพื่อให้เกิดการผันเสียงวรรณยุกต์ซึ่งขึ้นอยู่กับไตรยางศ์ และเปลี่ยนความหมายของคำให้เป็นอย่างอื่น
พ่อขุนรามคำแหงมหาราชทรงประดิษฐ์ไม้โทในภาษาไทย เพื่อให้เกิดความแตกต่างจากอักษรขอมและอักษรตระกูลภาษาอินเดียอื่น ๆ ที่ทรงยืมมาใช้ โดยเริ่มแรกไม้โทมีลักษณะเป็นรูปกากบาทเหมือนไม้จัตวา (◌๋) แต่ปัจจุบันมีลักษณะคล้ายเลขอารบิก (2) ที่หางชี้ขึ้นข้างบน
หมวดหมู่:อักษรไทย
นุ่น

นุ่น ชื่ออื่น ง้าว งิ้วน้อย งิ้วสร้อย งิ้วสาย (เหนือ) เป็นไม้ยืนต้นขนาดกลาง ลำต้นสูงประมาณ 10–15 เมตร ใบเป็นใบประกอบแบบนิ้วมือ ผลอ่อนสีเขียวลักษณะยาว ๆ คล้ายผลแตงกวา แต่มีขนาดใหญ่กว่า เมื่อแก่จะเปลี่ยนเป็นสีน้ำตาล เนื้อข้างในเป็นปุยและมีเมล็ดสีดำจำนวนมาก ลำต้นและกิ่งก้านสีเขียว มีหนามสั้น ๆ ที่โคนต้น กิ่งทอดขนานกับพื้น ทิ้งใบในฤดูแล้ง ดอกสีขาวนวล ผลทรงรูปกระสวย ออกผลช่วงเดือน กุมภาพันธ์-เมษายน

**ประโยชน์**
ส่วนที่ใช้เป็นอาหาร ฝักอ่อนมาก ๆ เนื้อในซึ่งยังไม่เปลี่ยนเป็นปุยนุ่นใช้เป็นอาหาร หรือจะกินสด ๆ หรือใส่แกง ใช้ปุยในผลแก่ยัดหมอน ฟูก ชาวบ้านป่ามักนำไปใช้เป็นส่วนประกอบหนึ่งของเชื้อไฟใน "ตะบันไฟ" เมล็ดใช้สกัดเป็นน้ำมันพืช กากที่เหลือใช้เป็นวัตถุดิบในอุตสาหกรรมอาหารสัตว์ ไส้นุ่น ใช้เพาะเห็ดฟาง เนื้อไม้นุ่น ทำกระสวยทอผ้า เยื่อกระดาษ ส้นรองเท้า ราก ใช้ประโยชน์ในทางการแพทย์ ชาวกะเหรี่ยงนำช่อดอกอ่อน ลวกกินกับน้ำพริก ปุยนุ่นที่แกะออกจากเมล็ดนำมายัดหมอนหรือที่นอน

**สรรพคุณทางยา**
สรรพคุณทางสมุนไพร เปลือกมีแทนนิน แก้ท้องเสีย แก้บิด ราก ขับปัสสาวะ

**สมุดภาพ**

**อ้างอิง**
หมวดหมู่:ไม้ยืนต้น
หมวดหมู่:วงศ์ชบา
หมวดหมู่:พืชที่รับประทานได้
หมวดหมู่:พืชน้ำมัน
หมวดหมู่:พืชที่ใช้ทำของใช้
หมวดหมู่:พืชที่ให้เส้นใย
ไม้ตรี

ไม้ตรี (◌๊) เป็นวรรณยุกต์ตัวหนึ่งของไทย ใช้เติมเหนือพยัญชนะต้นของคำ และเหนือสระบนขึ้นไปอีกถ้ามี เพื่อให้เกิดการผันเสียงวรรณยุกต์ซึ่งขึ้นอยู่กับไตรยางศ์ และเปลี่ยนความหมายของคำให้เป็นอย่างอื่น
ไม้ตรีไม่ปรากฏอยู่ในศิลาจารึกของพ่อขุนรามคำแหงมหาราช
ไม้ตรีมีลักษณะคล้ายเลขไทย (๗)
หมวดหมู่:อักษรไทย
ไม้จัตวา

ไม้จัตวา (◌๋) เป็นวรรณยุกต์ตัวหนึ่งของไทย ใช้เติมเหนือพยัญชนะต้นของคำ และเหนือสระบนขึ้นไปอีกถ้ามี เพื่อให้เกิดการผันเสียงวรรณยุกต์ซึ่งขึ้นอยู่กับไตรยางศ์ และเปลี่ยนความหมายของคำให้เป็นอย่างอื่น เช่น กา ◌๋ (ไม้จัตวา) ก๋า
ไม้จัตวาไม่ปรากฏอยู่ในศิลาจารึกของพ่อขุนรามคำแหงมหาราช
ไม้จัตวามีลักษณะคล้ายรูปกากบาท หรือเครื่องหมายบวก (+)
หมวดหมู่:อักษรไทย
สมาคมศรีคุรุสิงห์สภา

สมาคมศรีคุรุสิงห์สภา เป็นสมาคมชาวซิกข์ที่กำกับดูแลการดำเนินงานของ ศรีคุรุสิงห์สภา อันเป็นหน่วยงานที่ดูแลการดำเนินกิจกรรมของชาวซิกข์นอกประเทศอินเดียและเป็นที่ตั้งของคุรุทวาราสำหรับประกอบพิธีกรรมทางศาสนาซิกข์ ซึ่งมีสาขาทั่วโลก เช่น ศรีคุรุสิงห์สภา แคนาดา และ สหราชอาณาจักร สำหรับศรีคุรุสิงห์สภาในประเทศไทย ก่อตั้งขึ้นเมื่อปี พ.ศ. 2475 ปัจจุบันมีคุรุทวาราของศรีคุรุสิงห์สภาในประเทศอยู่ประมาณ 20 แห่งในพื้นที่จังหวัดต่าง ๆ เช่น กรุงเทพมหานคร, จังหวัดเชียงใหม่, จังหวัดปัตตานี
สำหรับศูนย์กลางดำเนินงานของสมาคมศรีคุรุสิงห์สภาในประเทศไทย ตั้งอยู่ที่สมาคมศรีคุรุสิงห์สภา กรุงเทพมหานคร บนถนนจักรเพชร เขตพระนคร เดิมทีตัวอาคารมีความสูงสามชั้นประกอบด้วยที่ทำการของสมาคมและคุรุทวารา ซึ่งถือเป็นศาสนสถานถาวรของซิกข์แห่งแรกในประเทศไทย
หลังก่อสร้างเสร็จ ประเทศไทยได้อยู่ในระหว่างช่วงสงครามมหาเอเซียบูรพา ซึ่งศรีคุรุสิงห์สภานั้นตั้งอยู่ใกล้กับโรงไฟฟ้าวัดเลียบอันเป็นเป้าหมายในการทิ้งระเบิดทางอากาศของฝ่ายสัมพันธมิตรถูกลูกระเบิดขนาด
1,000 ปอนด์ตกลงมาทะลุกลางอาคารจำนวน 2 ลูก แต่ตัวระเบิดไม่ทำงานจึงไม่เกิดการระเบิดขึ้น ชาวซิกข์เชื่อกันว่าเป็นด้วยบารมีของคุรุครันถสาหิพ ที่ประดิษฐานในอาคารและท่ามกลางการสวดภาวนาของชาวซิกข์ที่เข้ามาหลบระเบิด หลังสงครามสงบ อาคารคุรุทวาราได้มีรอยร้าวจากแรงสั่นสะเทือนของการทิ้งระเบิดในบริเวณเพิ่ม ความเสียหายรุนแรงเกินกว่าจะซ่อมแซมได้ประกอบกับสถานที่คับแคบขึ้นเพราะศาสนิกชนที่เพิ่มจำนวนขึ้น ในปี พ.ศ. 2522 สมาคมฯ จึงได้สร้างอาคารของคุรุทวาราขึ้นใหม่ในเวลา 2 ปี มีความสูง 5 ชั้น ประกอบด้วยอาคารสองส่วน คือส่วนอาคารที่ทำการและส่วนอาคารของคุรุทวารา ซึ่งเป็นอาคารที่มียอดโดมสีทองคำสถาปัตยกรรมซิกข์ตั้งอยู่ นอกจากนี้ภายในยังประกอบด้วย โรงครัวพระศาสดาที่ประกอบอาหารแจกจ่าย, คลินิกรักษาผู้ยากไร้, ร้านค้าศาสนวัตถุและอุปกรณ์ประกอบพิธีกรรม รวมถึงผ้าโพกหัว และเป็นที่ตั้งสำนักงานของสมาคมฯ

**อ้างอิง**
ศรีคุรุสิงห์สภา
หมวดหมู่:คุรุทวาราในประเทศไทย
หมวดหมู่:องค์การทางศาสนาในประเทศไทย
เบตซิเลโอ

เบตซิเลโอ (Betsileo) เป็นที่ราบสูงทางใต้บนเกาะมาดากัสการ์ มีชาวเบตซิเลโอเป็นหนึ่งในสามกลุ่มชนใหญ่ของมาดากัสการ์อาศัยอยู่ประมาณหนึ่งล้านคน

**แหล่งข้อมูลอื่น**
  Research among the Betsileo date=2005-10-30   -  Betsileo tribe members dance date=2007-03-10  
หมวดหมู่:ประเทศมาดากัสการ์
มาลากาซี

ชาวมาลากาซี เป็นหนึ่งในสามกลุ่มชนในประเทศมาดากัสการ์ มีจำนวนมากถึง 16 ล้านคน กระจายอยู่ทั่วบริเวณกระจายตั้งแต่ มาดากัสการ์ มายอต เรอูเนียง

**ภาษา**
ใช้ภาษามาลากาซีสื่อสารกัน แต่ก็มีคนพูดภาษาฝรั่งเศสอยู่บ้าง

**ศาสนา**
ชาวมาลากาซีเดิมนับถือศาสนาพื้นเมืองเชื่อเกี่ยวกับเรื่องผีสางนางไม้ ในอดีต ราชินีแห่งมาดากัสการ์มีพระราชองค์การห้ามมิให้บุคคลใดนับถือศาสนาคริสต์ มิเช่นนั้นจะถูกโยนลงเหว ก่อนการประหารเพชฆาตจะถามก่อนว่า "เจ้าจะเลือกเทพเจ้าของราชินี หรือจะนับถือพระเยซู" ถ้าตอบว่าเลือกพระเยซู จะต้องลงเหว ถึงปัจจุบันชาวมาลากาซีส่วนใหญ่ก็ยังนับถือศาสนาดั้งเดิมอยู่ แต่ก็มีชาวมาลากาซีที่เข้ารีตศาสนาคริสต์นิกายต่าง ๆ และยังมีชาวมาลากาซีนับถือศาสนาอิสลามอีกด้วย
หมวดหมู่:ประเทศมาดากัสการ์
ประเทศเซียร์ราลีโอน

เซียร์ราลีโอน (Sierra Leone) หรือชื่อทางการว่า สาธารณรัฐเซียร์ราลีโอน (Republic of Sierra Leone) เป็นประเทศอยู่ในแอฟริกาตะวันตก เมืองหลวงชื่อว่าฟรีทาวน์ มีเนื้อที่โดยประมาณ 71,740 ตารางกิโลเมตร ทิศเหนือและตะวันออกเฉียงเหนือติดกับสาธารณรัฐกินี ทิศตะวันออกเฉียงใต้ติดต่อกับประเทศไลบีเรีย ทิศตะวันตกติดกับมหาสมุทรแอตแลนติก
เซียร์ราลีโอนเคยเป็นอาณานิคมของสหราชอาณาจักรและได้รับเอกราชเมื่อ พ.ศ. 2504

**อ้างอิง**

**แหล่งข้อมูลอื่น**
 รัฐบาล-  รัฐบาลสาธารณรัฐเซียร์ราลีโอน-  Chief of State and Cabinet Members date=5 September 2015 -  กระทรวงกิจการเหมืองแร่-  thepatrioticvanguard.com The Patriotic Vanguard – official government newspaper
ข้อมูลทั่วไป-  Country Profile, BBC News-  Sierra Leone. The World Factbook. Central Intelligence Agency.-  Sierra Leone, UCB Libraries GovPubs- Regional/Africa/Sierra_Leone- Sierra Leone- 192777-  Key Development Forecasts for Sierra Leone, International Futures
สื่อสารมวลชน-  Awareness Times, Newspaper-  The New People, Newspaper-  News headline links, AllAfrica.com-  Sierra Leone News & Blog date=19 September 2015 , Current Sierra Leone News & Blog
การค้า-  Sierra Leone 2002 Summary Trade Statistics
 การท่องเที่ยว-  Sierra Leone National Tourist Board, Official Government site
 โทรคมนาคม-  Sierra Leone, telecom
 อื่น ๆ-  Friends of Sierra Leone-  Schools for Salone, non-profit dedicated to rebuilding schools-  ENCISS civil society and governance-  The Auradicals Club, Student Club in Fourah Bay College-  Sierra Leone Web-  Sweet Salone, 2008 film on new music in Sierra Leone-  War Crimes Trials in Sierra Leone-  Hurrarc – Human Rights Respect Awareness Raising Campaigners, Sierra Leone NGO-  Environmental Justice Foundation's report on pirate fishing in Sierra Leone-  Stories from Lakka Beach, 2011 documentary about life in a post-conflict beach town
ซีเยร์ราลีโอน

ซ
หมวดหมู่:รัฐและดินแดนที่ก่อตั้งในปี พ.ศ. 2504
หมวดหมู่:อดีตอาณานิคมของอังกฤษ
ใกล้ปีใหม่

เพลงใกล้ปีใหม่ และ เพลงอาลัยปีเก่า เป็นเพลงที่ใช้บรรเลงในช่วงเทศกาลปีใหม่ โดยวงดนตรีลีลาศของกรมโฆษณาการ (สุนทราภรณ์) ประพันธ์ทำนองโดยเอื้อ สุนทรสนาน ในจังหวะบีกิน ประพันธ์คำร้องโดยพรพิรุณ เพลงใกล้ปีใหม่ ขับร้องโดยจิตราภรณ์ บุญญขันธ์ ส่วนเพลงอาลัยปีเก่า ขับร้องโดยพรศุลี วิชเวช ทั้งสองเพลงใช้ทำนองเดียวกัน 

**คำร้อง**

**ใกล้ปีใหม่**
ขับร้องโดย จิตราภรณ์ บุญญขันธ์
:ขวบปีจะผันไป
ใหม่พลันจะผันมา
ห่วงใยกระไรหนา
เคยสำราญชีวาสุขสันต์
:ชื่นใจได้สมปอง
คู่ครองเคียงสัมพันธ์
ญาติมิตรสนิทขวัญ
สารพันฉันสุขสมใจ
:จนปีจะสิ้นพลัน
ฉันแสนหวั่นฤทัย
เคยสุขสดใส
จะคล้อยไปหรือเปล่า
:เก่าเรายังเสียดาย
ใหม่เกรงไม่พริ้งเพรา
หวั่นเกรงจะอับเฉา
ไม่เหมือนดังปีเก่าเฝ้าห่วง

**อาลัยปีเก่า**
ขับร้องโดย  พรศุลี วิชเวช 
:เก่าเลือนเคลื่อนคล้อยไป
ใหม่พลันเวียนผันมา
เก่าแคล้วไปแล้วหนา
อนิจจาใจหายห่วงหวง
:เก่าอันสุขสมจินต์
สิ้นไปแล้วทั้งปวง
สุดอาลัยใหญ่หลวง
สะท้อนทรวงเหลือทวงให้คืน
:ใครใครจะสำเริง
บันเทิงใหม่ระรื่น
ฉันสิสุดฝืน
สะอื้นถึงปีเก่า 
:ยิ่งวันยิ่งผันไป
สุดไกลเสียแล้วเรา
ห่วงใยให้เงียบเหงา
ยังหลงเงาปีเก่าเศร้าอยู่ 

**แหล่งข้อมูลอื่น**
  ปีใหม่ Vive la Difference… The Thai New Year- http://websuntaraporn.com/suntaraporn/lyric/postlyric.asp?GID=1195- http://websuntaraporn.com/suntaraporn/lyric/postlyric.asp?GID=1088
หมวดหมู่:เพลงสุนทราภรณ์
คุรุนานัก

คุรุนานัก (ਗੁਰੂ ਨਾਨਕ; Guru Nanak, ชาห์มุกขีปัญจาบี: گرو نانک; Gurū Nānak; , help=no; มีพระนามเมื่อแรกประสูติว่า นานัก; 15 เมษายน 1469 – 22 กันยายน 1539) หรือเรียกกันว่า บาบานานัก (Baba Nanak; 'คุณพ่อนานัก')sfn|M. A. Macaulliffe|1909|page=lvii เป็นคุรุผู้ก่อตั้งศาสนาซิกข์ ชาตกาลของพระองค์ได้รับการเฉลิมฉลองทั่วโลกในงานคุรุนานักคุรปุรับ
เชื่อกันว่าคุรุนานักได้เสด็จไปทั่วเอเชียเพื่อสอนผู้คนเกี่ยวกับคำสอนขององค์ เอกโองการ (label=none) ผู้ทรงเป็นความจริงนิรันดร์และสถิตอยู่ ณ ที่ทั้งปวงซึ่งทรงสร้างขึ้นมา

**อ้างอิง**
หมวดหมู่:คุรุซิกข์
หมวดหมู่:บุคคลที่เคยนับถือศาสนาฮินดู
สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา

สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (31 กรกฎาคม พ.ศ. 2428 – 22 ธันวาคม พ.ศ. 2467) เป็นพระราชธิดาพระองค์ที่ 55 ในพระบาทสมเด็จพระจุลจอมเกล้าเจ้าอยู่หัว ประสูติแต่พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา เมื่อแรกประสูติมีพระนามว่า "พระเจ้าลูกเธอ พระองค์เจ้ามาลินีนภดารา" 
เมื่อปี พ.ศ. 2431 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ สถาปนาพระราชโอรสและพระราชธิดาที่ประสูติแต่พระอรรคชายาเธอขึ้นเป็นเจ้าฟ้า ดังนั้น พระองค์จึงได้รับสถาปนาขึ้นเป็น "พระเจ้าลูกเธอ เจ้าฟ้ามาลินีนภดารา" หลังจากนั้น ในปี พ.ศ. 2439 พระบาทสมเด็จพระจุลจอมเกล้าเจ้าอยู่หัวพระราชทานพระสุพรรณบัตรเฉลิมพระนามาภิไธยสถาปนาขึ้นเป็น "สมเด็จพระเจ้าลูกเธอ เจ้าฟ้ามาลินีนภดารา ศิรินิภาพรรณวดี"
ในปี พ.ศ. 2454 ทรงร่วมกับสมเด็จพระเจ้าน้องนางเธอ เจ้าฟ้านิภานภดล วิมลประภาวดี พระโสทรขนิษฐภคินี บริจาคทุนทรัพย์สร้างเครื่องใช้สำหรับ "ตึกเยาวมาลย์อุทิศ ปิยราชบพิตร ปดิวรัดา" ในโรงเรียนเทพศิรินทร์
สมเด็จพระเจ้าน้องนางเธอ เจ้าฟ้ามาลินีนภดารา ศิรินิภาพรรณวดี ประชวรด้วยพระโรคพระปับผาสะมานาน และต่อมาประชวรด้วยโรคพระวักกะ พระอาการทรุดลงและสิ้นพระชนม์เมื่อวันที่ 22 ธันวาคม พ.ศ. 2467 ณ วังสวนสุนันทา สิริพระชันษา 39 ปี พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินในการพระราชทานน้ำหลวงสรงพระศพ ณ วังสวนสุนันทา เจ้าพนักงานภูษามาลาเชิญพระศพลงสู่พระโกศลองในประกอบด้วยพระโกศกุดั่นใหญ่ และอัญเชิญพระศพจากวังสวนสุนันทา มาประดิษฐาน ณ พระที่นั่งอภิเศกดุสิต ภายในพระราชวังดุสิต ในการนี้พระบาทสมเด็จพระมงกุฎเกล้าเจ้าอยู่หัว ทรงพระทรงพระกรุณาโปรดเกล้าฯ สถาปนาขึ้นเป็นเจ้าฟ้าต่างกรมฝ่ายในมีพระนามว่า "สมเด็จพระเจ้าน้องนางเธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา" มีพระราชพิธีพระราชทานเพลิงพระศพเมื่อวันที่ 13 กรกฎาคม พ.ศ. 2468 ณ พระเมรุ ท้องสนามหลวง

**พระเกียรติยศ**

**พระอิสริยยศ**
 พระเจ้าลูกเธอ พระองค์เจ้ามาลินีนภดารา (31 กรกฎาคม พ.ศ. 2428 - พ.ศ. 2431)- พระเจ้าลูกเธอ เจ้าฟ้ามาลินีนภดารา (พ.ศ. 2431 - พ.ศ. 2439)- สมเด็จพระเจ้าลูกเธอ เจ้าฟ้ามาลินีนภดารา ศิรินิภาพรรณวดี (พ.ศ. 2439 - 23 ตุลาคม พ.ศ. 2453)- สมเด็จพระเจ้าน้องนางเธอ เจ้าฟ้ามาลินีนภดารา ศิรินิภาพรรณวดี (23 ตุลาคม พ.ศ. 2453 - 22 ธันวาคม พ.ศ. 2467)
ภายหลังการสิ้นพระชนม์- สมเด็จพระเจ้าน้องนางเธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (4 มกราคม พ.ศ. 2468 - 26 พฤศจิกายน พ.ศ. 2468)- สมเด็จพระเจ้าพี่นางเธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (26 พฤศจิกายน พ.ศ. 2468 - 10 กรกฎาคม พ.ศ. 2478)- สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (10 กรกฎาคม พ.ศ. 2478)

**เครื่องราชอิสริยาภรณ์**
พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังต่อไปนี้

**พงศาวลี**

**อ้างอิง**
หมวดหมู่:สมเด็จพระเจ้าบรมวงศ์เธอ ชั้น 5
หมวดหมู่:เจ้าฟ้าหญิง
ศรีสัชนาลัยสุรกัญญา
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายใน)
หมวดหมู่:ผู้ได้รับเครื่องราชอิสริยาภรณ์ น.ร.
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.1
หมวดหมู่:ผู้ได้รับเหรียญรัตนาภรณ์ ว.ป.ร.1
หมวดหมู่:พระบรมวงศานุวงศ์และเจ้านายที่เคยประทับอยู่ในวังสวนสุนันทา
หมวดหมู่:เสียชีวิตจากโรคไต
แม่แบบ:กล่องข้อมูล นักดนตรี/สี

;NOTE
This template is an implementation detail, encapsulating the color association we use for its parent template. It has a single unnamed parameter and expands to- if a name exists among the 16 names supported by the HTML 4.0 standard (aqua, black, blue, fuchsia, gray, green, lime, maroon, navy, olive, purple, red, silver, teal, white, yellow)
*# otherwise.
No final semicolon is included, ever.
นักดนตรี/สี
ประเทศกินี-บิสเซา

กินี-บิสเซา (Guinea-Bissau) หรือ กีแน-บีเซา (Guiné-Bissau, pron; ฟูลา: 𞤘𞤭𞤲𞤫 𞤄𞤭𞤧𞤢𞥄𞤱𞤮 Gine-Bisaawo; มันดินกา: ߖߌߣߍ ߺ ߓߌߛߊߥߏ߫ Gine-Bisawo) มีชื่อทางการว่า สาธารณรัฐกินี-บิสเซา (Republic of Guinea-Bissau) หรือ สาธารณรัฐกีแน-บีเซา (República da Guiné-Bissau) เป็นประเทศอยู่ในแอฟริกาตะวันตก เมืองหลวงชื่อว่าบิสเซา มีเนื้อที่โดยประมาณ km2 กับประชากรโดยประมาณ Guinea-Bissau มีพรมแดนทิศเหนือติดกับเซเนกัล ทิศตะวันออกและทิศใต้ติดกับกินี ทิศตะวันตกติดกับมหาสมุทรแอตแลนติก กินี-บิสเซายังมีเกาะเล็ก ๆ นอกแผ่นดินใหญ่อีกประมาณ 25 เกาะอีกด้วย

**ประวัติศาสตร์**
กินี-บิสเซาเคยเป็นอาณานิคมของโปรตุเกสอยู่นานถึง 5 ศตวรรษ จากนั้นความตื่นตัวทางการเมืองเพื่อเรียกร้องเอกราชคืนจากโปรตุเกสได้เริ่มต้นมาตั้งแต่ พ.ศ. 2499 โดยกลุ่ม African Party for the Independence of Guinea-Bissau and the Islands of Cape Verde (PAIGC) โดยมีนายอามิลการ์ กาบราล เป็นผู้นำชักชวนให้ประชาชนต่อต้านการปกครองและเรียกร้องเอกราชคืนจากโปรตุเกสตั้งแต่ปี พ.ศ. 2506 จนได้รับเอกราชเมื่อวันที่ 24 กันยายน พ.ศ. 2517 โดยมีนายลูอีซ กาบราล พี่ชายของนายอามิลการ์เป็นประธานาธิบดีคนแรก และกลุ่ม PAIGC ได้กลายเป็นพรรคการเมืองที่ถูกต้องตามกฎหมาย และมีการจัดตั้งสภาประชาชน และสภาคณะปฏิวัติประกอบด้วยสมาชิก 11 คน ทำหน้าที่ปกครองประเทศภายใต้รัฐธรรมนูญ

**อ้างอิง**

**อ่านเพิ่ม**
Abdel Malek, K.,"Le processus d'accès à l'indépendance de la Guinée-Bissau", In : Bulletin de l'Association des Anciens Elèves de l'Institut National de Langues et de Cultures Orientales, N°1, Avril 1998. – pp. 53–60
*Forrest, Joshua B., Lineages of State Fragility. Rural Civil Society in Guinea-Bissau (Ohio University Press/James Currey Ltd., 2003)
*Galli, Rosemary E, Guinea Bissau: Politics, Economics and Society, (Pinter Pub Ltd., 1987)
*Lobban Jr., Richard Andrew and Mendy, Peter Karibe, Historical Dictionary of the Republic of Guinea-Bissau, third edition (Scarecrow Press, 1997)
*Vigh, Henrik, Navigating Terrains of War: Youth And Soldiering in Guinea-Bissau, (Berghahn Books, 2006)

**แหล่งข้อมูลอื่น**
 Link collection related to Guinea-Bissau on bolama.net date=2016-03-04 - Country Profile จาก BBC News- Guinea-Bissau. The World Factbook. Central Intelligence Agency.- Guinea-Bissau จาก UCB Libraries GovPubs- Guinea-Bissau at Encyclopædia Britannica
*Regional/Africa/Guinea-Bissau
*Guinea-Bissau- Key Development Forecasts for Guinea-Bissau from International Futures
รัฐบาล- Constitution of the Republic of Guinea-Bissau- Guinea-Bissau: Prime Minister’s fate unknown after apparent military coup – West Africa – Portuguese American Journal- Guinea-Bissau Holds First Post-Coup Election
การค้า- Guinea-Bissau 2005 Summary Trade Statistics
สื่อข่าว- news headline links from AllAfrica.com
การท่องเที่ยว
*Guinea-Bissau Turismo –  RIOS AND LAGOONS
สุขภาพ
*The State of the World's Midwifery –  Guinea-Bissau Country Profile
ข้อมูล GIS- Master Thesis date=2015-08-04  about the developing  Geographical Information for Guinea-Bissau date=2015-08-02 
กินี-บิสเซา
ก
หมวดหมู่:รัฐและดินแดนที่ก่อตั้งในปี พ.ศ. 2517
หมวดหมู่:อดีตอาณานิคมของโปรตุเกส
หมวดหมู่:ประเทศกินี-บิสเซา
ทับ (แก้ความกำกวม)

ทับ อาจหมายถึง- เครื่องหมายทับ ( / )- การทับ- แมลงทับ- ทับหลัง
** ทับหลังนารายณ์บรรทมสินธุ์- กระท่อม หรือเรือนพักชั่วคราวขนาดเล็ก- โทน เครื่องดนตรี สำหรับใช้ตีชนิดหนึ่ง- พระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า มีพระนามเดิมว่า "ทับ"
ทากาโกะ มัตสึ

ทากาโกะ มัตสึ (Matsu Takako; เกิด: 10 มิถุนายน 1977, กรุงโตเกียว ประเทศญี่ปุ่น) เป็นนักร้องและนักแสดงชาวญี่ปุ่นที่มากความสามารถคนหนึ่ง มีผลงานทั้งการแสดงละครคาบูกิ ละครโทรทัศน์ และภาพยนตร์ และการร้องเพลงแนวเจ-ป็อป

**ชีวิตส่วนตัว**
ทากาโกะ มัตสึ เกิดวันที่ 10 มิถุนายน ปี ค.ศ. 1977 เวลาประมาณ 8:20 น. เธอเกิดและเติบโตขึ้นมาในครอบครัวของนักแสดง พ่อของเธอคือโคชิโร มัตสึโมโตะ เป็นนักแสดงที่มีชื่อเสียงในด้านการแสดงละครคาบูกิ และพี่ชายของเธอ อิจิงาวะ โซเมโกโร ก็คือผู้ที่จะรับช่วงต่อในการสืบทอดการแสดงละครคาบูกิต่อจากพ่อของเขา ในวัยเด็กทากาโกะได้มีโอกาสเข้าร่วมชมการแสดงละครเวทีของพี่สาวเธอ คิโฮะ มัตสึโมโตะ ที่รับบทเป็นนางเอกละครเวทีอยู่บ่อยครั้ง แม้ว่าเธอจะได้ดูการแสดงละครเวทีของพี่สาวเธออยู่บ่อย ๆ แต่นั่นก็ไม่ได้ทำให้เธอคิดอยากจะเป็นนักแสดงใหญ่ขึ้นมาในทันที จนกระทั่งวันหนึ่งตอนที่เธอยังเด็ก เธอมีโอกาสได้ดูการแสดงละครคาบูกิและเต้นรำในประเพณีเก่าแก่ของญี่ปุ่นซึ่งนำแสดงโดยพ่อของเธอ นับตั้งแต่นั้นมาเธอก็เริ่มต้นเรียนการเต้นรำและการเล่นเปียโน ก่อนที่เธอจะอายุ 17 เสียด้วยซํ้า เดือนตุลาคมปี 1993 โอกาสทางการแสดงครั้งแรกของเธอก็มาถึงเมื่อเธอได้มีโอกาสแสดงละครคาบูกิในชื่อชุด Ninjoubanashibun Nanamotoyui หลังจากนั้นไม่นานในช่วงต้นปี 1994 เธอก็มีโอกาสแสดงละครทีวีเรื่องแรกในชีวิตจากละครเรื่อง Hana no Ran ซึ่งออกฉายทางสถานีโทรทัศน์ชื่อดัง NHK และนี่ถือว่าเป็นครั้งแรกที่เธอได้แสดงความสามารถทางด้านการแสดงต่อหน้าสาธารณชน หลังจากนั้นเธอจึงตัดสินใจเปลี่ยนชื่อในการแสดงใหม่ โดยเธออยากที่จะใช้ชื่อต้นของพ่อเธอเป็นชื่อที่เธอใช้ในการแสดง และในที่สุดเธอก็ตัดสินใจที่จะใช้ชื่อทางการแสดงว่าทากาโกะ มัตสึ ในเวลาต่อมา
ในปี 2007 เธอได้แต่งงานกับโยชิยูกิ ซาฮาชิ มือกีตาร์/โปรดิวเซอร์
และในปี 2014 ทากาโกะ มัตสึ ประกาศข่าวดังกล่าวด้วยตัวเอง โดยการอัปโหลดจดหมายที่เธอเขียนขึ้นด้วยลายมือตัวเองลงในเว็บไซต์ส่วนตัว โดยจดหมายมีข้อความส่วนหนึ่งว่า "ในตอนนี้ฉันรู้สึกยินดีมาก ๆ ที่กำลังจะมีชีวิตหนึ่งเกิดขึ้นค่ะ ชีวิตคู่ของเรากำลังเปี่ยมไปด้วยความสุขจริง ๆ" เธอยังเผยอีกว่าน่าจะได้คลอดลูกฤดูใบไม้ผลิปีหน้า

**ผลงานทางดนตรี**

**เพลงซิงเกิล**

**อัลบั้มเพลง**

**อื่น ๆ**

**ดีวีดี**

**ผลงานทางการแสดง**

**ภาพยนตร์**

**ละครโทรทัศน์**

**ละครเวที คาบูกิ**
 1993 Ninjo Banashi Bunshichi Mottoi - 1994 Koiki na Yuurei, Ajisai- 1994 Taki no Shiraito, Jyunsaihan- 1995-2005 The Man of La Mancha - 1995-1998 Hamlet- 1999 Tengai no Hana - 1999-2001 Szechuan no Zennin- 2000 Okepi (The Orchestra Pit)- 2000 Voyage ~ Funajyoo no Syanikusai ~- 2001 Natsu Hoteru (Hotel Summer)- 2002 Arashigaoka- 2002 Mozart!- 2003 NODA MAP Oil- 2004 Ohatsu- 2004 Roningai- 2004 Miss Saigon- 2005 Caucasus no Hakuboku no Wa- 2005 NODA MAP Crime and Punishment

**ภาพยนตร์โฆษณา**
 Coca-Cola- Loat Pharmaceutical- Panahome - Panasanic- Seiko- Shiseido Whitia- Suntory- Toshiba Reizooko / Kawaribanko- Yamazaki Baking Co., Ltd
*Stedia

**รางวัล**

**รางวัลอื่น ๆ**
 Oricon : งามดั่งซากุระ — #8- Oricon : ดูดี เมื่อใส่"แว่น" — #7- NTT DoCoMo : ดาราหญิงคนไหนที่"เจ๋งและเซ็กซี่"ที่สุด — #19

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2008-04-14  -  IMDb -  wikidrama -  Official Universal Music Japan Site date=2007-01-02  -  Official BMG Japan Site date=2007-12-12  
หมวดหมู่:นักร้องป็อปหญิงญี่ปุ่น
หมวดหมู่:นักแสดงหญิงญี่ปุ่น
หมวดหมู่:บุคคลจากโตเกียว
หมวดหมู่:ศิลปินสังกัดยูนิเวอร์แซลมิวสิกเจแปน
อะกะริโนะโทะโมะรุโฮเอะ

อะกะริโนะโทะโมะรุโฮเอะ (akari no tomoru hō e}) ซิงเกิลลำดับที่ 19 ของทาคาโกะ มัตสึ ซึ่งออกวางจำหน่ายในวันที่ 22 มีนาคม พ.ศ. 2549 ในรหัสสินค้า BVCR-19675 ภายใต้ฉลากของ BMG Japan

**CD Track listing**
# อาคาริ โนะ โทโมรุ โฮ เอะ (Akari no Tomoru ho e)
# ยามาเตะ เอคิ (Yamate Eki)
# อาคาริ โนะ โทโมรุ โฮ เอะ (Akari no Tomoru ho e (Instrumental))
หมวดหมู่:ทาคาโกะ มัตสึ
มินนะ ฮิโตริ

มินนะ ฮิโตริ (Minna Hitori) ซิงเกิลลำดับที่ 20 ของทาคาโกะ มัตสึ และยังเป็นเพลงประกอบละครทางช่อง Fuji TV เรื่อง 役者魂! (Romaji: Yakusha Damashii!; English: At the Soul of an Actor) ซึ่งออกวางจำหน่ายในวันที่ 29 พฤศจิกายน พ.ศ. 2549 โดยรหัสสินค้า BVCR-19984/5 เป็นแบบ Limited Edition CD+DVD และ BVCR-19078 ในแบบธรรมดา ภายใต้ฉลากของ BMG Japan

**CD Track listing**
# มินนะ ฮิโตริ (Minna Hitori) 
# ชิอะวะเซะ โนะ จุมง (Shiawase no Jumon) 
# นาว แอนด์ เธน (now and then)
# มินนะ ฮิโตริ (Minna Hitori（Instrumental) 
หมวดหมู่:ทาคาโกะ มัตสึ
กิเลนไฟ

กิเลนไฟ ตัวละครในนิยายกำลังภายในเรื่อง ฟงอวิ๋น ขี่พายุทะลุฟ้า เป็นสัตว์ประหลาดรูปร่างคล้ายกิเลนแต่มีลำตัวลุกเป็นไฟ อาศัยอยู่ในถ้ำดั้นเมฆ หุบเขาลักซัว ติดริมแม่น้ำ ที่ซึ่งมีพระพุทธรูปหน้าผาแกะสลัก (พระพุทธรูปลักซัว) อยู่ ด้านล่างภูเขามีอักษรจารึกว่า "น้ำท่วมเขาเทวะ ไฟไหม้ถ้ำดั้นเมฆ" หมายถึง เมื่อใดที่น้ำในแม่น้ำท่วมถึงเขาองค์พระ กิเลนไฟจะออกอาละวาด
กิเลนไฟเป็นสัตว์ประหลาดนิสัยดุร้าย กินผู้คนเป็นอาหาร ไม่มีที่มาที่ไปและไม่ทราบอายุ มีอิทธิฤทธิ์มาก ไม่มีใครสามารถปราบได้ ในฟงอวิ๋นฉบับภาพยนตร์ ขณะที่เนี่ยเหยินหวังและสงป้าประลองกันอยู่ เนี่ยเหยินหวังพลาดท่าตกลงไปหน้าถ้ำดั้นเมฆ กิเลนไฟก็ออกมาคาบเนี่ยเหยินหวังพร้อมดาบดื่มหิมะเข้าไป ท้ายที่สุดเนี่ยฟงเมื่อเติบใหญ่ขึ้น ได้เดินทางไปยังสถานที่แห่งนี้อีกครั้งนึง และได้เผชิญหย้ากับกิเลนไฟและใช้ความเย็นเยียบพิชิตกิเลนไฟแก้แค้นให้แก่บิดาได้ ในฉบับหนังสือการ์ตูน บรรพบุรุษของปู้จิ้งอวิ๋นและต้วนล่างต่างได้เคยประลองกับกิเลนไฟมาแล้ว โดยเฉพาะบรรพบุรุษของตระกูลต้วนสามารถทำให้กิเลนไฟบาดเจ็บด้วยการถอนเกล็ดมาได้ชิ้นนึง และนำมาติดไว้ที่กระบี่ ทำให้กระบี่เปลี่ยนเป็นสีแดงเพลิง เกิดพลานุภาพมากมาย จึงถูกเรียกว่า "กระบี่กิเลนไฟ"
เนี่ยฟงได้เผชิญหน้ากับกิเลนไฟ และสามารถสยบมันได้ ที่สุดมันก็สงบและเชื่องต่อเนี่ยฟง
หมวดหมู่:ตัวละครในฟงอวิ๋น ขี่พายุทะลุฟ้า
หมวดหมู่:สัตว์ประหลาดในการ์ตูน
แม่แบบ:เหตุการณ์ปัจจุบัน/2549 ธันวาคม 25

* คตส.มีมติชี้มูลความผิด พ.ต.ท.ทักษิณ ชินวัตร และนายสุริยะ จึงรุ่งเรืองกิจ  กรณีทุจริตการซื้อที่ดินย่านถนนรัชดาภิเษกจากกองทุนฟื้นฟูพัฒนาสถาบันการเงินโดยคุณหญิงพจมาน  และกรณีทุจริตการจัดซื้อจัดจ้างเครื่องตรวจจับวัตถุระเบิดของสนามบินสุวรรณภูมิ  (กรุงเทพธุรกิจ)- ภูหินร่องกล้าหนาวถึงจุดเยือกแข็ง ศูนย์องศาเซลเซียส และพบแม่คะนิ้ง (ไทยรัฐ)
}
แม่แบบ:เหตุการณ์ปัจจุบัน/2549 ธันวาคม 26

* กรุงเทพโพลล์ชี้คนกรุงเทพฯ ชื่นชมยกย่องพล.อ.สนธิ บุญยรัตกลินมากที่สุดร้อยละ 16.5 และผิดหวังกับพฤติกรรมของพ.ต.ท. ทักษิณ ชินวัตร มากสุดร้อยละ 63  (กรุงเทพธุรกิจ)- สนข. ร่วมกับ รฟม. รฟท. กทม.  สบน. และ มสด. จัดประชุมเชิงปฏิบัติการ เพื่อแลกเปลี่ยนระดมความคิดเห็นต่อการดำเนินโครงการสร้างรถไฟฟ้า 5 เส้นทาง ณ หอประชุม มหาวิทยาลัยราชภัฏสวนดุสิต ถนนราชสีมา เขตดุสิต กรุงเทพมหานคร- เกิดแผ่นดินไหวขนาดประมาณ 7 ริกเตอร์ นอกชายฝั่งทางตอนใต้ของไต้หวัน ทำให้หน่วยงานของญี่ปุ่นออกประกาศเตือนสึนามิในฟิลิปปินส์ แต่ไม่มีรายงานการเกิดสึนามิแต่อย่างใด   (BBC)
}
แม่แบบ:เหตุการณ์ปัจจุบัน/2549 ธันวาคม 27

* แผ่นดินไหวที่ไต้หวันเมื่อวันที่ 26 ธ.ค. ส่งผลให้ระบบโทรคมนาคมและอินเทอร์เน็ตติดขัดไปทั่วเอเชีย รวมทั้งประเทศไทย  (AP)
}
สำนักข่าวกรองกลาง

สำนักข่าวกรองกลาง (Central Intelligence Agency) หรือ ซีไอเอ (CIA) เป็นหน่วยงานข่าวกรองของนายพลธนฤตวริชนามีลูกน้องคือนายธีรดลฝ่ายพลเรือนของรัฐบาลกลางสหรัฐ หน้าที่อย่างเป็นทางการ คือ การรวบรวม ประมวล และวิเคราะห์ข้อมูลข่าวสารด้านความมั่นคงแห่งชาติจากทั่วโลก โดยใช้วิธีสืบข่าวกรองด้วยมนุษย์เป็นหลัก หน่วยงานนี้ ในฐานะที่เป็นสมาชิกหลักของประชาคมข่าวกรองสหรัฐ จึงขึ้นกับผู้อำนวยการข่าวกรองแห่งชาติ และเน้นให้ข่าวกรองแก่ประธานาธิบดีสหรัฐและคณะรัฐมนตรีสหรัฐ
หน่วยงานนี้ต่างจากสำนักงานสอบสวนกลาง (เอฟบีไอ) ตรงที่เอฟบีไอเป็นหน่วยงานความมั่นคงภายในประเทศ แต่หน่วยงานนี้ไม่มีบทบาทในการบังคับใช้กฎหมาย และมุ่งเน้นการรวบรวมข่าวกรองจากต่างแดน โดยมีการประมวลข่าวกรองในประเทศอย่างจำกัด หน่วยงานนี้คอยบริหารจัดการความร่วมมือด้านการสืบข่าวกรองด้วยมนุษย์ทั่วประชาคมข่าวกรองสหรัฐ และเป็นหน่วยงานเดียวที่กฎหมายอนุญาตให้ดำเนินและควบคุมปฏิบัติการลับตามบัญชาของประธานาธิบดีสหรัฐ หน่วยงานนี้มีอิทธิพลทางการเมืองต่างประเทศโดยอาศัยหน่วยงานทางยุทธวิธีของตน โดยเฉพาะศูนย์กิจกรรมพิเศษ หน่วยงานนี้ยังมีบทบาทในการก่อตั้งองค์การด้านข่าวกรองในประเทศที่เป็นพันธมิตรของสหรัฐ เช่น องค์การข่าวกรองกลางของเยอรมนี อนึ่ง หน่วยงานนี้ยังสนับสนุนคณะบุคคลทางการเมืองและรัฐบาลต่างประเทศหลายรายในหลายด้าน เป็นต้นว่า ในการวางแผน การประสานงาน การฝึกหัดใช้การทรมาน และการสนับสนุนทางวิชาการ ทั้งยังมีส่วนในการเปลี่ยนระบอบปกครอง การโจมตีแบบก่อการร้าย และการวางแผนลอบสังหารผู้นำต่างประเทศ หลายครั้งหลายครา
นับแต่ ค.ศ. 2004 เป็นต้นมา หน่วยงานนี้ได้รับการจัดระเบียบให้สังกัดผู้อำนวยการข่าวกรองแห่งชาติ แม้มีการถ่ายโอนอำนาจบางประการไปให้แก่ผู้อำนวยการฯ แต่หน่วยงานนี้ก็ยังทวีขึ้นในด้านขนาด ทั้งนี้ เป็นผลมาจากเหตุการณ์ 11 กันยายน อนึ่ง ใน ค.ศ. 2013 เดอะวอชิงตันโพสต์ รายงานว่า ในบรรดาหน่วยงานข่าวกรองทั้งหลาย หน่วยงานนี้ได้งบสำหรับปีการเงิน 2010 มากที่สุด ซึ่งมากยิ่งกว่างบประมาณที่แล้ว ๆ มา
หน่วยงานนี้ขยายบทบาทของตนออกไปมาก ซึ่งรวมถึงด้านปฏิบัติลับแบบกึ่งทหาร และศูนย์ปฏิบัติการข้อมูลข่าวสาร (ไอโอซี) ซึ่งเป็นหนึ่งในหน่วยงานใต้สังกัดของหน่วยงานนี้ ก็ได้เบนความมุ่งหมายจากการต่อต้านการก่อการร้ายไปยังปฏิบัติการไซเบอร์
หน่วยงานนี้ตกเป็นประเด็นความขัดแย้งหลายประการ ซึ่งรวมถึงการละเมิดสิทธิมนุษยชน การดักรับข้อมูลในประเทศที่เรียกว่า โครงการมอกกิงเบิร์ด การโฆษณาชวนเชื่อ และการค้าสิ่งเสพติด หน่วยงานนี้ยังปรากฏในบันเทิงคดีหลายรูปแบบ เป็นต้นว่า หนังสือ ภาพยนตร์ และวิดีโอเกม

**อ้างอิง**

**แหล่งข้อมูลอื่น**
  เว็บไซต์ซีไอเอ
หมวดหมู่:องค์การในสหรัฐ

หมวดหมู่:หน่วยสืบราชการลับสหรัฐ
ความถี่วิทยุ

ความถี่วิทยุ หรือ ย่านความถี่วิทยุ หรือที่นิยมเรียกย่อ ๆ ว่า RF (Radio frequency) นั้นใช้หมายถึง ช่วงสเปกตรัมแม่เหล็กไฟฟ้า หรือย่านความถี่แม่เหล็กไฟฟ้านั่นเอง ซึ่งคลื่นแม่เหล็กไฟฟ้านั้นสามารถถูกสร้างออกมา โดยการจ่ายกระแสไฟฟ้าสลับให้แก่สายอากาศ ความถี่วิทยุถูกแบ่งออกเป็นหลายย่านดังแสดงในตารางต่อไปนี้

**ชื่อย่านความถี่วิทยุ**

**ชื่อทั่วไป (วิทยุ FM ประเทศไทย เริ่มตั้งแต่คลื่นความถี่สัญญาณ 87.25 MHz -108.00 MHz) (VHF)**
ย่านความถี่ออกอากาศ:- วิทยุ AM คลื่นยาว (Longwave AM Radio) = 150 kHz - 280 kHz (LF)- วิทยุ AM คลื่นความยาวขนาดกลาง (Mediumwave AM Radio) = 530 kHz - 1610 kHz (MF)- TV ย่าน I (Channels 1 - 6) = 50 MHz - 88 MHz (บางส่วนสามารถจำกัดจนถึง 75.0 MHz) (VHF)- วิทยุ FM ย่าน II = 75.0 MHz หรือ 88 MHz (ในประเทศไทยเริ่มตั้งแต่ 87.5 MHz) - 108 MHz (VHF)- TV ย่าน III (Channels 7 - 13) = 174 MHz - 216 MHz (275 MHz) (VHF)- TV ย่าน IV & V (Channels 14 - 83) = 470 MHz - 950 MHz (UHF) 

**ความถี่วิทยุสมัครเล่น**
ความถี่ของกิจการวิทยุสมัครเล่นนั้นขึ้นกับรัฐบาลของแต่ละประเทศที่จะอนุญาตให้นักวิทยุสมัครเล่นได้ใช้งาน นักวิทยุสมัครเล่นมักเรียกความถี่โดยการใช้ความยาวคลื่น เช่น ความถี่ 7.0 ก็จะเรียกว่า 40 m หรือ "ย่านสี่สิบเมตร"

**ย่านความถี่ IEEE**

**ย่านความถี่ EU, NATO, US ECM**

**ดูเพิ่ม**
 คลื่นวิทยุ- สเปกตรัมที่ต้องการของวิทยุสมัครเล่นและวิทยุสมัครเล่นผ่านดาวเทียม
หมวดหมู่:คำศัพท์โทรทัศน์
หมวดหมู่:สเปกตรัมแม่เหล็กไฟฟ้า
หมวดหมู่:วิทยุสมัครเล่น
หมวดหมู่:คลื่น
ปาสกาล

ปาสกาล พาสคัล หรือ ปัสกาล (Pascal) อาจหมายถึง- แบลซ ปัสกาล นักคณิตศาสตร์ชาวฝรั่งเศส- ภาษาปาสกาล ภาษาคอมพิวเตอร์- ปาสกาล (หน่วยวัด) หน่วยวัดความดัน ในระบบเอสไอ
สีขาว

สีขาว คือ โทนสี หรือ การรับรู้ที่เกิดจากแสงไปกระตุ้นเซลล์สีรูปกรวยทั้ง 3 แบบในดวงตาของมนุษย์ในปริมาณที่เกือบจะเท่ากันและมีความสว่างสูงสุดเมื่อเทียบกับสิ่งแวดล้อมรอบข้าง
สีขาว เป็นสีที่เกิดจากการรวมความเข้มของแสงสเปกตรัมที่มองเห็นได้ เป็นสีที่เต็มไปด้วยความสว่าง แต่ไม่มีสีสัน
แหล่งกำเนิดของแสงสีขาวมีอยู่หลายแหล่ง เช่น ดวงอาทิตย์ในเวลากลางวัน, หลอดไฟแบบไส้, หลอดไฟแบบฟลูออเรสเซนท์ และหลอด LED สีขาว
สีขาวยังมีความพิเศษอยู่อีกอย่างหนึ่ง ก็คือ เป็นสีที่เกิดจากการผสมกันระหว่างแสงสีปฐมภูมิ ซึ่งได้แก่ สีแดง, เขียว และน้ำเงิน (RGB) โดยเรียกกระบวนการนี้ว่า การผสมแสงสี (additive mixing) ซึ่งพบได้ทั่วไปในเทคโนโลยีการแสดงผล
แสงสีขาวที่สะท้อนออกมาจากวัตถุจะสามารถมองเห็นได้ก็ต่อเมื่อไม่มีสเปกตรัมของแสงส่วนไหนที่สะท้อนมากกว่าส่วนอื่น ๆ และวัตถุที่สะท้อนแสงนั้นมีมุมตกกระทบที่เหมาะสมที่จะทำให้เกิดการกระจัดกระจายของแสง (diffusion) ได้

**กำเนิดคำว่า สีขาว**
คำว่า สีขาว ในภาษาอังกฤษคือ white มาจากคำในภาษาเยอรมันโบราณว่า hwitaz  แล้วแปลงเป็นคำโบราณในภาษาอังกฤษว่า hwīt
สีขาว ในพจนานุกรม ฉบับราชบัณฑิตยสถาน พ.ศ. 2542 เป็นคำนาม มีความหมายว่า สีชนิดหนึ่งเหมือนสำลี

**สีขาวในมุมมองของมนุษย์**
เป็นสีขาว หรือ สีที่สว่างที่สุด

**ดาราศาสตร์**
 ดาวหรือวัตถุท้องฟ้าคลาส A จะมีสีขาว

**เกมกระดาน**
 สีขาวมักจะใช้เป็นหนึ่งในสองสีหลัก ๆ ที่ใช้ในเกมกระดานประเภทวางแผน เช่น โกะ หมากรุก เป็นต้น

**คอมพิวเตอร์**
 กลุ่มหมวกขาว คือคำที่ใช้เรียกบุคคลที่ต่อต้านการใช้คอมพิวเตอร์ในทางผิด ซึ่งตรงข้ามกับคำว่า กลุ่มหมวกดำ ที่ใช้เรียกบุคคลที่ใช้คอมพิวเตอร์ในทางที่ผิดจริยธรรม

**สัญลักษณ์สีขาว**
 โดยทั่วไป สีขาวแสดงถึงความบริสุทธิ์, แจ่มแจ้ง, สะอาด, ปราศจากมลทิน- ในธงชาติไทยสีขาวแสดงถึงศาสนา- ธงขาวแสดงถึงการยอมแพ้- ในประเทศจีนยุคโบราณ สีขาวเป็นสัญลักษณ์ของทิศตะวันตกและโลหะ ซึ่งเป็นหนึ่งใน 5 สีหลัก- ตามตำราขงจื๊อ สีขาว เป็นสีที่แสดงถึงความเศร้าโศกและความตาย- สีขาว ในวัฒนธรรมอินเดีย หมายถึงความบริสุทธิ์และความศักดิ์สิทธิ์ ถูกนำไปใช้บ่อยในความหมายของความสงบและบริสุทธิ์ นอกจากนั้นยังหมายถึงสีแห่งการไว้อาลัย โดยสตรีชาวอินเดียจะแต่งชุดขาวเมื่อสามีตายไปและกลายเป็นหญิงหม้าย- สีขาว เป็นสีประจำคณะมนุษยศาสตร์ มหาวิทยาลัยเกษตรศาสตร์- สีขาว สำหรับคณะนิติศาสตร์ของมหาวิทยาลัยและสถาบันการศึกษาในประเทศไทย ถือเป็นสีที่หมายถึง "ความบริสุทธิ์และยุติธรรม" จึงเป็นสีประจำคณะนิติศาสตร์ มหาวิทยาลัยธรรมศาสตร์, คณะนิติศาสตร์ จุฬาลงกรณ์มหาวิทยาลัย,คณะนิติศาสตร์ มหาวิทยาลัยรามคำแหง ฯลฯ- สีขาวคู่กับสีแดง เป็นสีประจำโรงเรียนสตรีวิทยา 2 และโรงเรียนวัฒนาวิทยาลัย

**อ้างอิง**

**บรรณานุกรม**
ขาว
หมวดหมู่:ความไม่มี
หมวดหมู่:สีที่ใช้ในเว็บ
ไมครอฟต์ โฮมส์

ไมครอฟต์ โฮมส์ (Mycroft Holmes) ตัวละครในนวนิยายสืบสวนสอบสวนเรื่อง เชอร์ล็อก โฮมส์ เป็นพี่ชายของเชอร์ล็อก โฮมส์ (อายุห่างกัน 7 ปี) มีตำแหน่งที่ปรึกษาของรัฐบาลและเป็นผู้ก่อตั้งสโมสรไดโอจินิส สถานที่สำหรับผ่อนคลายอารมณ์ของเหล่าสุภาพบุรุษชนชาวลอนดอนผู้ไม่ปรารถนาจะคบหาสมาคมกับผู้ใด โดยมีกฎที่ต้องปฏิบัติอย่างเดียวคือ ห้ามพูดคุยหรือมีปฏิสัมพันธ์กับคนอื่น ๆ ในสโมสรเด็ดขาด 
ไมครอฟต์ถูกบรรยายว่าเป็นคนรูปร่างเจ้าเนื้อต่างกับน้องชายที่ผอมสูง หน้าผากกว้างบ่งบอกพลังสมองและดวงตาสีเหล็กคมลึก มีมันสมองอันชาญฉลาด เก็บรวบรวมข้อมูลปริมาณมหาศาลไว้แทบทุกด้าน เขาจึงเป็นข้าราชการผู้น้อยที่มีความสำคัญอันดับต้น ๆ คนหนึ่งในรัฐบาล เชี่ยวชาญการให้ความเห็นและข้อสรุปจากบนเก้าอี้ เพราะเจ้าตัวไม่มีความกระตือรือร้นพอจะออกไปสืบด้วยตนเอง เมื่อเชอร์ล็อก โฮมส์นำเรื่องคดีไปขอคำปรึกษา ไมครอฟต์ก็ได้ให้ความเห็นที่ภายหลังพิสูจน์แล้วว่าถูกต้องทุกครั้ง
เชอร์ล็อก โฮมส์กล่าวว่าพี่ชายของตนสามารถเป็นนักสืบที่เก่งกาจที่สุดได้ แต่กลับขาดคุณสมบัติหลายข้อที่นักสืบพึงมี เช่นเขาไม่ค่อยมีความกระตือรือร้น เข้ากับผู้อื่นไม่ค่อยได้และไม่ชอบ "ไปพบผู้ที่เกี่ยวข้อง ซักถามเจ้าหน้าที่ เที่ยวนอนพังพาบเอาแว่นขยายส่องดูอะไรต่อมิอะไร" อย่างที่ไมครอฟต์กล่าวถึงแนวทางการสืบคดีของน้องชาย
ในภาพยนตร์ เชอร์ล็อก โฮล์มส์ เกมพญายมเงามรณะ (พ.ศ. 2554) ไมครอฟต์ โฮมส์ รับบทโดยนักแสดงชาวอังกฤษ สตีเวน ฟราย

**แหล่งข้อมูลอื่น**
  Sherlock Holmes Public Library
หมวดหมู่:เชอร์ล็อก โฮมส์
หมวดหมู่:ตัวละครที่เป็นสุภาพบุรุษยอดนักสืบ
หมวดหมู่:ตัวละครชาวอังกฤษ
ฟรีเพลย์

ฟรีเพลย์ (Freeplay) เป็นวงดนตรีแนว pop rock ที่ถูกคัดสรรโดย “อัลเบิร์ต ยูเอชที” และทีมโปรดิวเซอร์ของแกรมมี่ อัลบั้มชุดแรกมีเพลงฮิตอย่าง "ชอบสั่ง" และอัลบั้มชุดที่ 2 ของพวกเขา “Play2”กับแนวดนตรี Pop Rock ตามแบบฉบับของ Freeplay

**สมาชิก**
รตะ โพอุทัย (เพชร) - กีต้าร์  เกิดวันที่ 8 เมษายน  2530
การศึกษา : มัธยมศึกษา โรงเรียนสาธิต มศว ประสานมิตร
ปริญญาตรี คณะนิเทศศาสตร์ สาขาวิชาการประชาสัมพันธ์ มหาวิทยาลัยกรุงเทพ
*วีร ถนอมรัตน์ (เบิร์ธ) - กีต้าร์  เกิดวันที่ 15 ตุลาคม  2529
การศึกษา : มัธยมศึกษา โรงเรียนสาธิต มศว ประสานมิตร
ปริญญาตรี SAE Institute in Bangkok Thailand
*พิริยะ เพชรายุทธพร (แก้ว) - กีต้าร์   เกิดวันที่ 19 ตุลาคม  2529
การศึกษา : มัธยมศึกษา โรงเรียนเซนต์คาเบรียล
ปริญญาตรี คณะวารสารศาสตร์และสื่อสารมวลชน มหาวิทยาลัยธรรมศาสตร์
*ปุญญดนย์ บุณยทัต (ลูกคุณ) - กลอง  เกิดวันที่ 5 ธันวาคม  2530
การศึกษา : มัธยมศึกษา โรงเรียนสาธิตมหาวิทยาลัยศิลปากร
ปริญญาตรี คณะดุริยางคศิลป์ มหาวิทยาลัยศิลปากร
*สหัสชา ต.แสงจันทร์ (ไปป์) - เบส  เกิดวันที่ 27 มีนาคม  2530
การศึกษา : มัธยมศึกษา โรงเรียนอัสสัมชัญธนบุรี
ปริญญาตรี คณะดุริยางคศิลป์ เอกดนตรีเบส + Music Business มหาวิทยาลัยมหิดล 
*ธุชพงศ์ ชุมสาย ณ อยุธยา (ฟิลลิป) - คีย์บอร์ด  เกิดวันที่ 18 เมษายน  2528
การศึกษา : มัธยมศึกษา โรงเรียนกรุงเทพคริสเตียนวิทยาลัย
ปริญญาตรี BBA จุฬาลงกรณ์มหาวิทยาลัย

**ผลงานเพลง**

**ซิงเกิ้ล**

**อัลบั้ม Freeplay**

**อัลบั้ม Play 2**
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีไทยในยุค 2000
วีนัสฟลายแทร็ป

วีนัสฟลายแทร็ป (Venus Flytrap) เป็นวงดนตรีสาวประเภท 2 มีสมาชิก 5 คน ภายใต้ชื่อบริษัท SONYBMG  ชื่อวงตั้งตามชื่อภาษาอังกฤษของต้นกาบหอยแครง

**สมาชิก**

**ชุดที่ 1 (2548-2550)**
 คริษฐ์ฌาญา เฮงรักเฮงรวย (โบโบ้ภ์)- ยลดา  สวนยศ (นก)- มุกดารัศมิ์  เรืองรุ่งโรจน์ (ทาย่า)- ธัญนภัทร  บุญชาลี (จีน่า)- รชกร  เจริญสุข (แอมมี่)

**ชุดที่ 2 (2551-2553)**
 คริษฐ์ฌาญา เฮงรักเฮงรวย(โบโบ้ภ์)- มุกดารัศมิ์  เรืองรุ่งโรจน์ (ทาย่า)- ธัญนภัทร  บุญชาลี (จีน่า)- นันทิตา ฆัมภิรานนท์ (เบลล์)- ณรินลดา ศรีเงิน (มิว)

**การทำงานเริ่มแรก**
เป็นการคัดสรรสาวสวยประเภท 2 (Ladyboy Band) คาแร็คเตอร์ต่าง ๆ กัน เพื่อมาเป็นศิลปิน ทั้งหมดที่ได้รับการคัดเลือกนอกจากจะมีบุคลิกที่แตกต่างกันแล้ว ยังจะต้องได้รับการฝึกผนทางด้านการร้อง การเต้น การพัฒนาบุคลิกภาพ เพื่อให้ได้ศิลปินคุณภาพสามารถร้องได้จริง เต้นได้จริง  ใช้เสียงจริงในการทำงาน (Women Voice) ซึ่งยังไม่มีใครเคยทำมาก่อน   5 ศิลปินนี้มาจากสถานที่ต่าง ๆ กัน ชีวิต และความเป็นอยู่ที่ต่างกัน และต้องมาใช้ชีวิตร่วมกันเกือบตลอดเวลาของการทำงาน มีการสรรหา Producer ที่มาร่วมงานในชุดนี้ จากคนที่มีชื่อเสียงด้านการทำเพลงให้กับตลาด Pub ในเยอรมัน คือ “Marco Krismann”  “Ingo Schoor” 
ต่อมาได้เกิดความขัดแย้งกันระหว่างสมาชิกในวง และมีสองคนที่ลาออกจากวงไป คือ นก (เกริกก้อง  สวนยศ) กับ แอมมี (รชกร  เจริญสุข)  ในปี พ.ศ. 2550 ทางต้นสังกัดจึงได้จัดการประกวดค้นหาสมาชิกใหม่ ใช้ชื่อว่า Venus Flytrap : Search for the Missing Puzzle คัดเลือกจากผู้สมัครกว่า 200 คน เหลือ 12 คน และคัดออกเหลือ 2 คน คือ นันทิตา ฆัมภิรานนท์ (เบลล์) และพันธกานต์ ศรีเงิน (มิว) 

**แนวเพลง**
งานเพลงเป็นเพลงประเภท  Electronic, Pub, House, Clubbing, New Wave และ  Ballad ซึ่ง เป็นการผสมผสานระหว่างดนตรีในสไตล์ยุโรป และเอเชีย เป็นแนวเพลงใหม่เรีกว่า “Nuable” Pop มาจาก Eurasian Pop sound คือปกติ Sound ดนตรีของยุโรปเมื่อมาใส่เนื้อร้องภาษาไทย จะขาดความผสมกลมกลืน และมักจะกลายเป็นทำนองในแบบเอเชีย ทำให้เสียรสชาติของเพลงสากลไป แต่สำหรับ แนวเพลงในแบบ “Nuable” นี้จะได้เนื้อร้องเอเชียในสไตล์สากล เนื้อหาของเพลงจะมีทั้งความสนุกสนาน ความเซ็กซี่เร้าร้อน ความหวาน  และลึกซึ้งกินใจ  เป็น Positive thinking หรือถ้าจะเรียกง่ายกว่านั้นก็มาแนว “Sexy Dance”  

**อ้างอิง**

**แหล่งข้อมูลอื่น**
 Venus Flytrap's Official site date=2007-08-18 - Venus Flytrap's MySpace- Thai ladeez-b blog
หมวดหมู่:เกิร์ลกรุปไทย
หมวดหมู่:กะเทย (บุคคล)
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:นักร้องไทยที่มีความหลากหลายทางเพศ
หมวดหมู่:หญิงข้ามเพศชาวไทย
จุดไข่ปลา

อิลลิปซิส
จุดไข่ปลา (ellipsis) เป็นเครื่องหมายวรรคตอนสากลอย่างหนึ่ง โดยทั่วไปจะเขียนเพียงสามจุด หากเขียนเยอะกว่านั้นจะเรียกว่า เส้นประ, จุดประ, ประจุด 

**การใช้**
จุดไข่ปลามีการใช้ดังนี้- ใช้ละประโยคหรือข้อความที่ยาวมาก ๆ ไม่สามารถแสดงทั้งหมดได้ในพื้นที่ที่จำกัด
** ความ​งดงาม​ ​และ​สีสันของพันธุ์พืชไม้​ ต้นไม้ ดอกไม้ ​ช่วย​ให้​ผู้​ดูสบายตาสบายใจ​ ​ปัจจุบันมี​ผู้​ปลูกไม้ดอกไม้ประดับ​เป็นงานอดิ​เรก ​รวม​ถึง​เพื่อ​เป็น​การประดับตกแต่ง​ ...- ใช้ละลำดับรายการ เหมือนการใช้ไปยาลใหญ่
** อักษรในภาษาอังกฤษประกอบด้วย A B C ... Z
** จงหาผลรวมของตัวเลข 1 2 4 8 ... 1024- ใช้อ้างถึงส่วนหนึ่งของข้อความที่ยกมาจากที่อื่น โดยใส่จุดไข่ปลาทั้งหน้าและหลัง อาจใช้ตัวเอนประกอบในการพิมพ์
** ... ใครรานใครรุกด้าว แดนไทย ไทยรบจนสุดใจ ขาดดิ้น ...- สำหรับเส้นประ ใช้เพื่อเว้นที่ว่างให้เติมตัวอักษร
** ชื่อ .................. นามสกุล ................
จุดไข่ปลา
หมวดหมู่:สัญกรณ์คณิตศาสตร์
จุลภาค

จุลภาค หรือ ลูกน้ำ ( , ) เป็นเครื่องหมายวรรคตอนสากลอย่างหนึ่ง มีลักษณะเหมือนตัวอ่อนของยุง

**มีการใช้ดังนี้**
 ใช้แบ่งลำดับรายการ เช่น
** ส่วนผสมในการทำขนมปังมี แป้งสาลี, ไข่ไก่, เนย, น้ำตาล ฯลฯ- ใช้เป็นตัวคั่นทุกหลักพันในเลขอารบิกหรือเลขไทย
** 1,234
** ๓,๐๐๐,๐๐๐- โดยทั่วไป จุลภาค เป็นเครื่องหมายในพจนานุกรมด้วย ใช้คั่นบทนิยามที่มีความหมายคล้าย ๆ กัน หรือทำนองเดียวกัน

**แหล่งข้อมูลอื่น**
  date=2008-01-05  เครื่องหมายจุลภาค
หมวดหมู่:เครื่องหมายวรรคตอน
ลูกน้ำ (แก้ความกำกวม)

ลูกน้ำ อาจหมายถึง- จุลภาค (เครื่องหมายลูกน้ำ)- ลูกน้ำ ชื่อเรียกตัวอ่อนของยุง- พาเมล่า เบาว์เด้น​ (ลูกน้ำ) ศิลปินนักร้อง- สุคนธ์ สีมารัตนกุล (ลูกน้ำ) ช่างแต่งหน้าและช่างภาพ- ลูกน้ำ เพิ่มสกุล ดารานักแสดง- ลูกน้ำ ส. วรพิน นักมวยสากลชาวไทย
ยุง

ยุง เป็นแมลงที่พบได้ทั่วโลกแต่พบมากในเขตร้อนและเขตอบอุ่น โดยปกติ ลูกน้ำมักจะกินจำพวก แบคทีเรีย โปรโตซัว ยีสต์ สาหร่าย และพืชน้ำที่มีขนาดเล็ก ยุงตัวเมียกินน้ำหวานและเลือดเป็นอาหาร ส่วนตัวผู้มักจะกินน้ำหวานจากดอกไม้ ยุงยังเป็นแมลงที่เป็นพาหะแพร่เชื้อโรคอีกด้วย เช่น ไข้เลือดออก ยุงทั่วโลกมีอยู่ประมาณ 3,450 ชนิด แต่พบในประเทศไทยประมาณ 412 ชนิด แต่ที่คุ้นเคยกันดี คือ ยุงก้นปล่อง (Anopheles) และยุงลาย (Aedes)

**Systematics**
 Subfamily Anophelinae- Anopheles- Bironella- Chagasia- Subfamily Culicinae
*Aedeomyia- Aedes- Armigeres- Ayurakitia- Coquillettidia- Culex- Culiseta- Deinocerites- Eretmapodites- Ficalbia- Galindomyia- Haemagogus- Heizmannia- Hodgesia- Isostomyia- Johnbelkinia- Limatus- Lutzia- Malaya- Mansonia- Maorigoeldia- Mimomyia- Ochlerotatus- Onirion- Opifex- Orthopodomyia- Psorophora- Runchomyia- Sabethes- Shannoniana- Topomyia- Toxorhynchites- Trichoprosopon- Tripteroides- Udaya- Uranotaenia- Verrallina- Wyeomyia- Zeugnomyia

**ตุ่มคันที่เกิดจากยุงกัด**
เมื่อยุงดูดเลือดเหยื่อ ยุงจะปล่อยน้ำลายซึ่งมีโปรตีนบางอย่างออกมาด้วย และน้ำลายของยุงยังอยู่ในรอยเจาะ เป็นตัวการทำให้ผิวหนังหลั่งสารฮิสตามีน (histamine) ออกมา ฮิสตามีนจะกระตุ้นเส้นใยประสาทให้ส่งสัญญาณไปที่สมองแล้วทำให้เกิดอาการคัน และโปรตีนในน้ำลายของยุงยังไปกระตุ้นการตอบสนองของภูมิคุ้มกันอีกด้วย ทำให้บริเวณที่โดนกัด (weal) จะเกิดการบวมแดง แม้ว่าในที่สุดแล้วการบวมจะหายไป แต่อาการคันยังคงอยู่จนกว่าภูมิคุ้มกันจะทำให้โปรตีนนั้นสลายไป

**อ้างอิง**
 ยุง โดย รศ.ดร.ปรัชญา สมบูรณ์   ภาควิชาปรสิตวิทยา คณะแพทยศาสตร์ มหาวิทยาลัยเชียงใหม่
หมวดหมู่:ยุง
หมวดหมู่:สัตว์ที่ใช้เป็นอาหารสัตว์
ทวิภาค

ทวิภาค หรือ จุดคู่  หรือ โคลอน (:) เป็นเครื่องหมายวรรคตอนสากลอย่างหนึ่ง มีลักษณะเป็นจุดสองจุดเรียงตามแนวตั้ง

**การใช้ทวิภาค**
 ใช้บ่งบอกว่ากำลังจะมีรายละเอียดปลีกย่อยที่แยกไว้เป็นข้อๆ
** แม่สีมี 3 สี : สีแดง, สีเหลือง, สีน้ำเงิน
** ชื่อ : แดง นามสกุล : ดำดี อายุ : 16 ปี- ใช้เป็นตัวแบ่งอัตราส่วน อ่านว่า ต่อ
** ผสมน้ำยานี้ลงในน้ำด้วยอัตราส่วน 1:4 (น้ำยาหนึ่งส่วนต่อน้ำสี่ส่วน)- นิยมใช้เป็นตัวคั่นตัวเลขบอกเวลา สำหรับภาษาไทยและภาษาอังกฤษแบบบริติชสามารถใช้มหัพภาคแทนได้
** 12:00 (สิบสองนาฬิกาตรง)
** 2:31:08 (สองชั่วโมง สามสิบเอ็ดนาที แปดวินาที)- ในคอมพิวเตอร์ ทวิภาคใช้เป็นตัวระบุชื่อไดรฟ์ในวินโดวส์ และประเภทของโพรโทคอลใน URL
*** ในภาษาโปรแกรม ทวิภาคใช้เป็นตัวระบุป้าย (label) สำหรับการทำงานวนรอบ หรือการประกาศตัวแปร
** Label1: i = i + 1; goto Label1; (ภาษาซี)
** mass_number: integer (ภาษาปาสกาล)- ในสัทอักษรสากล ทวิภาคสามารถใช้แทนการต่อเสียงสระหรือพยัญชนะให้ยาวขึ้น อย่างไรก็ตาม สัญลักษณ์นี้มีอักษรยูนิโคดใช้แทนได้อยู่แล้ว คือ ː (U+02D0)
** /pʰaːsaːtʰaj/ (ภาษาไทย)
อนึ่ง มีการใช้ทวิภาคร่วมกับยัติภังค์หรือยัติภาค กลายเป็นเครื่องหมายดังนี้ :– เรียกว่า วิภัชภาค หรือ อภัชภาค 

**อ้างอิง**
หมวดหมู่:เครื่องหมายวรรคตอน
มิไร นิ นารุ

Cover Arts
未来になる (โรมันจิ: Mirai ni Naru; อ่านว่า: มิไร นิ นารุ) ซิงเกิลลำดับที่ 18 ของทาคาโกะ มัตสึ  ซึ่งออกวางจำหน่ายในวันที่ 6 เมษายน พ.ศ. 2548 ในรหัสสินค้า UPCH-5300 ภายใต้ฉลากของ Universal Music Japan นอกจากนั้นเพลงนี้ยังได้ใช้เป็นเพลงประกอบของภาพยนตร์โฆษณา Shiseido Whitia ซึ่งมัตสึแสดงอีกด้วย

**CD Track listing**
# มิไร นิ นารุ (Mirai ni Naru) 
# ไอ โนะ อูตะ (Ai no Uta) 
# โทคิ โนะ ฟูเนะ (Toki no Fune (Instrumental)) 
# มิไร นิ นารุ (Mirai ni Naru (Instrumental)) 
หมวดหมู่:ทาคาโกะ มัตสึ
สถานีรถไฟหนองศาลา

สถานีรถไฟหนองศาลา (Nong Sala Railway Station) ตั้งอยู่ที่บ้านหนองศาลา หมู่ 2 ตำบลหนองศาลา อำเภอชะอำ จังหวัดเพชรบุรี อยู่ห่างจากสถานีรถไฟธนบุรี (เดิม) เป็นระยะทาง 175.40 กิโลเมตร  เป็นสถานีรถไฟชั้น 3 ของทางรถไฟสายใต้ อยู่ระหว่าง สถานีรถไฟหนองจอก และ สถานีรถไฟชะอำ ตัวย่อของสถานีคือ งา.

**ตารางเวลาการเดินรถ**

**เที่ยวไป**

**เที่ยวกลับ**

**แผนผังสถานี**

**อ้างอิง**
หนองศาลา
หมวดหมู่:สถานีรถไฟในจังหวัดเพชรบุรี
หมวดหมู่:สิ่งก่อสร้างในอำเภอชะอำ
สถานีรถไฟเพชรบุรี

สถานีรถไฟเพชรบุรี ตั้งอยู่ถนนรถไฟ ตำบลคลองกระแชง อำเภอเมืองเพชรบุรี จังหวัดเพชรบุรี เป็นสถานีรถไฟชั้น 1 ของทางรถไฟสายใต้

**ประวัติ**
อาคารสถานีหลังเก่า
ในอดีตเมื่อเริ่มแรกสร้างในรัชสมัยของพระบาทสมเด็จพระจุลจอมเกล้าเจ้าอยู่หัว เป็นสถานีปลายทางของรถไฟสายใต้ (สถานีรถไฟธนบุรี-สถานีรถไฟเพชรบุรี )  โดยในสมัยนั้นเรียกว่า "ทางรถไฟสายเพชรบุรี"  
สถานีรถไฟเพชรบุรี เปิดเมื่อ 19 มิถุนายน พ.ศ. 2446 โดยมีสถานีต้นทางอยู่สถานีรถไฟบางกอกน้อย  ปลายทางไปที่สถานีรถไฟเพชรบุรี 
แต่แล้วในรัชสมัยของพระบาทสมเด็จพระมงกุฏเกล้าเจ้าอยู่หัวจึงได้มีการสร้างต่อไปยังสุไหงโกลก

**ตารางเวลาเดินรถ**

**เที่ยวลงใต้**

**เที่ยวขึ้นกรุงเทพ/ธนบุรี**

**อ้างอิง**

**แหล่งข้อมูลอื่น**
 http://www.railway.co.th/ticket/south.asp date=2007-09-27 - http://www.geocities.com/railsthai/south.htmdate=2015-04-02 
หมวดหมู่:สถานีรถไฟ สายใต้
หมวดหมู่:สถานีรถไฟในจังหวัดเพชรบุรี
หมวดหมู่:สิ่งก่อสร้างในอำเภอเมืองเพชรบุรี
หมวดหมู่:สถานีรถไฟในสยามที่เปิดทำการในปี พ.ศ. 2446
สถานีปากท่อ

สถานีรถไฟปากท่อ (Pak Tho Railway Station) ตั้งอยู่บ้านปากท่อ หมู่ 5 ตำบลปากท่อ อำเภอปากท่อ จังหวัดราชบุรี เป็นสถานีรถไฟชั้น 3 ในเส้นทางรถไฟสายใต้ และส่วนต่อขยายในอนาคตรถไฟฟ้าชานเมือง สายธานีรัถยา

**ตารางเวลาการเดินรถ**

**อ้างอิง**

**แหล่งข้อมูลอื่น**
 http://www.railway.co.th/ticket/south.asp date=2007-09-27 - https://web.archive.org/web/20150402120702/http://www.geocities.com/railsthai/south.htm
ปากท่อ
ปากท่อ
ปากท่อ
หมวดหมู่:สิ่งก่อสร้างในอำเภอปากท่อ
สถานีรถไฟราชบุรี

สถานีรถไฟราชบุรี  ตั้งอยู่ถนนคฑาธร  ตำบลหน้าเมือง อำเภอเมืองราชบุรี จังหวัดราชบุรี เป็นสถานีรถไฟชั้น 1 ของทางรถไฟสายใต้ สถานีนี้แต่ก่อนเป็นจุดเติมน้ำและฟืนสำหรับรถไฟสายใต้ และปลายทางรถไฟสายใต้ บางขบวน ดังนั้น จึงมีถังน้ำ งวงเติมน้ำและวงเวียนกลับรถจักร เป็นอนุสรณ์

**ตารางเวลาการเดินรถ**

**เที่ยวขึ้น**

**เที่ยวล่อง**

**ข้อมูลจำเพาะ**
รหัส                 : 4089
*ชื่อภาษาไทย     : ราชบุรี
*ชื่อภาษาอังกฤษ : Ratchaburi
*ชื่อย่อภาษาไทย : 
*ชื่อย่อภาษาอังกฤษ : 
*ชั้นสถานี           :  สถานีชั้น 1
*ระบบอาณัติสัญญาณ :  
*พิกัดที่ตั้ง           : 101+310
*ที่อยู่                 : ถนนคฑาธร ตำบลหน้าเมือง อำเภอเมืองราชบุรี จังหวัดราชบุรี 70000 
*นายสถานี           : นายไพสาร กล่ำกล่อมจิตร์
*ผู้ช่วยนายสถานี    : นายณรงค์ศักดิ์ พูนผล

**แหล่งข้อมูลอื่น**
 http://www.railway.co.th/ticket/south.asp date=2007-09-27 - https://web.archive.org/web/20150402120702/http://www.geocities.com/railsthai/south.htm
ราชบุรี
ราชบุรี
หมวดหมู่:สิ่งก่อสร้างในอำเภอเมืองราชบุรี
ด้วงงวงข้าวโพด

ด้วงงวงข้าวโพด (Corn weevil, Corn weevil, Maize weevil beetles)​

**ความสำคัญและลักษณะการทำลาย**
ด้วงงวงข้าวโพดเป็นแมลงศัตรูสำคัญที่สุดของเมล็ดธัญพืชทั้งที่ใช้ทำพันธุ์หรือเพื่อการบริโภคและข้าวสาร  โดยอาศัยและกัดกินภายในเมล็ดโดยทำลายร่วมกับด้วงงวงช้าง  เมล็ดพันธุ์ที่เก็บไว้เป็นเวลา 6 เดือน  จะได้รับความเสียหายสูงถึง  22  เปอร์เซ็นต์  ทำให้นำไปใช้ประโยชน์ต่อไปไม่ได้

**ลักษณะทั่วไปและพัฒนาการ**
ตัวเต็มวัยมีสีน้ำตาลดำ  ส่วนหัวจะยื่นออกมาเป็นงวง  ( snout หรือ rostrum ) สามารถบินออกไปทำลายเมล็ดพืชตั้งแต่ยังอยู่ในไร่นาโดยตัวเมียจะเจาะรูที่เมล็ดพืชแล้ววางไข่รูละ 1 ฟอง หลังจากนั้นปิดปากรูไว้ด้วยไข ( waxy  secretion ) ตัวเมียวางไข่ประมาณ  300-400 ฟอง  ไข่จะฟักใน  3-6  วัน  เป็นตัวหนอนสีขาวลำตัวสั้นป้อม  อาศัยกัดกินอยู่ภายในเมล็ด  ระยะหนอน  20-30  วัน  โดยลอกคราบ  4  ครั้ง  แล้วจึงเข้าดักแด้เป็นเวลา  3-7  วัน  เมื่อเป็นตัวเต็มวัยจะเจาะผิวเมล็ดออกมาสู่ภายนอก  ทำให้เมล็ดที่ถูกด้วงงวงข้าวโพดอาศัยอยู่เป็น      รูพรุน  วงจรชีวิตใช้เวลา  30 – 45  วัน  ตัวเต็มวัยมีชีวิตอยู่ได้นาน  1-8  เดือน  ด้วงงวงข้าวโพดสามารถบินได้ดีกว่าด้วงงวงข้าวและพบว่ามักเข้าไปทำลายข้าวโพดตั้งแต่อยู่ในไร่

**แหล่งอาหาร**
เมล็ดธัญพืชทุกชนิด  ได้แก่  ข้าว  ข้าวโพด  ข้าวสาลี  ข้าวโอ๊ต  ข้าวบาร์เลย์  และเมล็ดพืชชนิดอื่น ๆ

**ศัตรูธรรมชาติ**
แตนเบียน  ได้แก่  Anisopteromalus calandrae,  Theocolax  elegans  และ  Lariophagas  distinguendus

**การป้องกันและกำจัดการเข้าทำลายของด้วงงวงข้าวโพด**
สามารถกระทำได้หลายวิธี  เช่นการใช้สารเคมีและสารรม  ซึ่งได้แก่  ฟอสฟีน  ( phosphine )  และ  เมธิลโบรไมด์ (  methyl  bromide ) ซึ่งการกระทำวิธีการดังกล่าวข้างต้นถ้าปฏิบัติไม่ถูกต้องตามหลักวิชาการจะทำให้สารรมขาดประสิทธิภาพ  และแมลงเกิดการปรับตัวสร้างความต้านทานสารรมนี้ได้  และนอกจากนี้เมธิลโบรไมด์เป็นสารรมที่เป็นตัวการทำลายโอโซนในชั้นบรรยากาศโลกและทำให้เกิดผลกระทบต่อสิ่งแวดล้อม

**อ้างอิง**
หมวดหมู่:ด้วง
ปรัศนี

ปรัศนี หรือ เครื่องหมายคำถาม หรือ เครื่องหมายสงสัย (question mark) เป็นเครื่องหมายวรรคตอนสากลอย่างหนึ่ง มีลักษณะคล้ายตะขอหันทางซ้ายและมีจุดอยู่ข้างล่าง

**การใช้งาน**
 ใช้เติมหลังประโยคคำถาม นิยมใช้ในภาษาอังกฤษและภาษาละตินอื่น ๆ
** ไก่กับไข่อะไรเกิดก่อนกัน? - ใช้เติมเพื่อแสดงถึงความสงสัย หรือความไม่แน่ใจ สามารถเติมอัศเจรีย์ประกอบด้วยก็ได้
** ครั้นเรานั่งรถผ่านมา เห็นเงาตะคุ่ม ๆ ข้างทาง หรืออาจจะเป็นผี!?- ใช้แทนที่สิ่งที่ไม่รู้ค่า หรือต้องการปิดบัง
** หมายเลขโทรศัพท์ของเราคือ 0-2456-???? - ปรัศนีในนิพจน์ปรกติ (regular expression) ใช้แทนตัวอักขระ 0 หรือ 1 ตัว- ปรัศนีเป็นตัวแยกระหว่างแอดเดรสกับเควียรีสตริงในยูอาร์แอล
** ในภาษาอาหรับ ปรัศนีเขียนกลับด้านอย่างนี้ ؟

**ดูเพิ่ม**
 ปรัศนีกลับหัว
ปรัศนี
Ya Yeet!
วิชาการ.คอม

วิชาการ.คอม (vcharkarn.com) เป็นเว็บไซต์ไทยในอดีต มีจุดหมายไว้เป็นแหล่งข้อมูลข้อมูลภาษาไทย ก่อตั้งโดย  ดร.อรรถกฤต ฉัตรภูติ ผศ.ดร.บุญญฤทธิ์ อุยยานนวาระ และ  ดร.พิเชษฐ กิจธารา ทีมงานของ วิชาการ.คอม เป็นอาสาสมัครเสนอตัวเข้าช่วย ในการให้ทั้งองค์ความรู้ และแลกเปลี่ยนประสบการณ์ ด้านงานวิชาการ ทั้งด้านแนวคิด ด้านข้อเสนอแนะ วิชาการ.คอม ก่อตั้งภายใต้การรับรองและสนับสนุนโดย สถาบันส่งเสริมการสอนวิทยาศาสตร์และเทคโนโลยี (สสวท)
วิชาการ.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 563 (19 กันยายน 2557) จากการจัดอันดับโดยอะเล็กซา จนกระทั่งช่วงกลางปี 2563 เว็บไซต์วิชาการ.คอม ได้ยุติการให้บริการเนื่องจากปัญหาด้านฐานข้อมูลและไม่ได้ต่ออายุโดเมน
ปัจจุบันเว็บไซต์วิชาการ.คอมกลับมาเปิดให้บริการใหม่อีกครั้ง โดยเปลี่ยนภาพลักษณ์หน้าตาเว็บไปจนถึงฟังก์ชันการใช้งานใหม่หมด และยังไม่มีการยืนยันว่าทีมดูแลเว็บเป็นทีมเดิมหรือไม่

**อ้างอิง**

**แหล่งข้อมูลอื่น**
  เว็บไซต์ วิชาการ.คอม
หมวดหมู่:เว็บไซต์ในประเทศไทย
โอห์ม

ไฟล์:Electronic multi meter.jpg|thumb|250px|มัลติมิเตอร์สามารถใช้เพื่อวัดค่าความต้านทาน
โอห์ม (ohm; สัญลักษณ์ : Ω) เป็นหน่วยเอสไอ (SI) ของค่าอิมพีแดนซ์ทางไฟฟ้า ในกรณีของกระแสสลับ หรือค่าความต้านทานไฟฟ้า ในกรณีของกระแสตรง ตั้งชื่อตามเกออร์ค ซีม็อน โอห์ม นักฟิสิกส์ชาวเยอรมัน

**นิยาม**
โอห์ม เป็นค่าความต้านทานที่ก่อให้เกิดความต่างศักย์ค่า 1 โวลต์ เมื่อกระแส 1 แอมแปร์ไหลผ่าน

โดยหน่วยอนุพัทธ์ที่เพิ่มเติมมา คือ โวลต์ (V), แอมแปร์ (A), ซีเมนส์ (S), วัตต์ (W), วินาที (s), ฟารัด (F), เฮนรี (H), จูล (J), คูลอมบ์ (C), กิโลกรัม (kg) และ เมตร (m)

**อุปสรรคหน่วยเอสไอ**

**ที่มา**
นักฟิสิกส์ชาวเยอรมันได้ค้นพบความสัมพันธ์ระหว่างแรงดันไฟฟ้ากับกระแสไฟฟ้าในตัวนำโลหะ โดยแสดงไว้เป็นกฎความสัมพันธ์เรียกว่า "กฎของโอห์ม"
หน่วยดังกล่าวถูกเสนอขึ้นเป็นครั้งแรกว่า "โอห์ม" โดยชาลส์ ทิลสตัน ไบรต์ และแลทิเมอร์ คลาร์ก เมื่อ ค.ศ. 1861 โดยในบันทึกเมื่อ ค.ศ. 1864 เขียนเป็น "ohmad" ครั้นเมื่อ ค.ศ. 1872 สมาคมเพื่อความก้าวหน้าทางวิทยาศาสตร์ของอังกฤษได้เพิ่มโอห์มเข้ามาในระบบหน่วยวัดเซนติเมตร–กรัม–วินาที และมีการใช้โอห์มที่สมาคมปรับปรุงขึ้นใหม่ในหน่วยเอสไอเมื่อ ค.ศ. 1946

**คำอธิบาย**
R มีค่า 1 โอห์ม หาก V = 1 โวลต์ และ I = 1 แอมแปร์
นิยามจากกฎของโอห์ม อุปกรณ์จะมีมีค่าความต้านทาน 1 โอห์ม หากแรงดันไฟฟ้า 1 โวลต์ ก่อให้เกิดกระแส 1 แอมแปร์ไหลผ่าน (R = V/I) ในขณะเดียวกัน อุปกรณ์ที่มีกำลัง 1 วัตต์ โดยมีกระแส 1 แอมแปร์ไหลผ่าน ก็จะมีค่าความต้านทาน 1 โอห์ม
(R = P / I 2).

**ดูเพิ่ม**
 กฎของโอห์ม- ตัวต้านทาน- แอมแปร์

**แหล่งข้อมูลอื่น**
  ตำราของจอร์จ ซิมอน โอห์ม ที่หอสมุดมหาวิทยาลัยวิทยาศาสตร์ประยุกต์นูเรนแบร์ก-  Official SI brochure-  NIST Special Publication 811-  ประวัติของโอห์ม sizes.com date=2016-05-13 
หมวดหมู่:หน่วยวัด
หมวดหมู่:หน่วยเอสไอ
หมวดหมู่:หน่วยอนุพัทธ์เอสไอ
แอมแปร์

แอมแปร์ (ampere) หรือที่เรียกสั้น ๆ ว่า แอมป์ (สัญลักษณ์ : A) เป็นหน่วยวัดกระแสไฟฟ้า หรือปริมาณของประจุไฟฟ้าต่อวินาที แอมแปร์เป็นหน่วยฐานเอสไอ ตั้งชื่อตามอ็องเดร-มารี อ็องแปร์ นักวิทยาศาสตร์ชาวฝรั่งเศส หนึ่งในผู้ค้นพบแม่เหล็กไฟฟ้า

**นิยาม**
แอมแปร์ คือกระแสคงที่ ซึ่งหากคงอยู่ในตัวนำเป็นเส้นตรงขนานกัน 2 ตัว ที่มีความยาวไม่จำกัด มีภาคตัดขวางที่เล็กมาก และวางห่างกัน 1 เมตร ในสุญญากาศ ก็จะก่อให้เกิดแรงระหว่างตำแหน่งทั้งสองนี้เท่ากับ 2×10–7 นิวตันต่อความยาว 1 เมตร 
กระแสไฟฟ้า คือ อัตราเวลาของประจุ หรือปริมาณกระจัดของประจุไฟฟ้า หนึ่งแอมแปร์แทนค่าอัตราประจุ 1 คูลอมบ์ต่อวินาที

ค่าแอมแปร์ได้นิยามขึ้นครั้งแรก (เป็นหน่วยฐาน เช่นเดียวกัน หน่วยเมตร วินาที และกิโลกรัม) โดยไม่มีการอ้างอิงกับปริมาณของประจุ หน่วยของประจุ คือ คูลอมบ์ นั้น นิยามว่ามีค่าเท่ากับปริมาณประจุที่ถูกแทนที่ด้วยกระแส 1 แอมแปร์ ในเวลา 1 วินาที

**หน่วยพหุคูณ**

**ดูเพิ่ม**
 หน่วยเอสไอ- กฎของโอห์ม- Electric shock - กฎของแอมแปร์- แอมมิเตอร์

**อ้างอิง**

**แหล่งข้อมูลอื่น**
  The NIST Reference on Constants, Units, and Uncertainty-   ประวัติย่อของหน่วยวัดทางไฟฟ้า ของหน่วยเอสไอ date=2002-02-14 
หมวดหมู่:หน่วยเอสไอ
หมวดหมู่:หน่วยฐานเอสไอ
หมวดหมู่:หน่วยวัดกระแสไฟฟ้า
หมวดหมู่:วิทยุสมัครเล่น
หมวดหมู่:วิศวกรรมอิเล็กทรอนิกส์

หมวดหมู่:อิเล็กทรอนิกส์
หมวดหมู่:สาขาทางวิศวกรรมศาสตร์
หมวดหมู่:วิศวกรรมไฟฟ้า